Държавен вестник, бр. 50, 2015 г., стр. 17

БРОЙ  50	
Д Ъ Р Ж А В Е Н  В Е С Т Н И К 	
СТР.  17  
Раздел V
Случаи, при които задълженията на про­
изводителя се прилагат и към вносителя и 
дистрибутора
Чл. 38. Когато вносител или дистрибутор 
пуска пиротехническо изделие на пазара със 
своето име или търговска марка или променя 
пиротехническо изделие, което вече е пуснато 
на пазара, по такъв начин, че съответствието 
с изискванията на наредбата може да бъде 
засегнато, той се счита за производител и из­
пълнява задълженията на производителя по 
глава пета, раздел I.
Раздел VI
Идентификация на икономическите оператори
Чл. 39. (1) Икономическите оператори под­
държат регистър, който съдържа информация 
за всеки икономически оператор, който им е 
доставил пиротехническо изделие, както и за 
всеки икономически оператор, на когото са 
доставили пиротехническо изделие.
(2) Информацията по ал. 1 и документите, 
които доказват осъществената доставка, се 
съхранява за период 10 години след датата на 
доставката и се предоставя на органите по 
чл. 27, ал. 2 ЗТИП по тяхно искане.
(3) Задълженията по ал. 1 и 2 могат да се 
изпълняват чрез регистрите по чл. 31 и 45 от 
Закона за оръжията, боеприпасите, взривните 
вещества и пиротехническите изделия, докол­
кото тези регистри отговарят на изискванията 
по ал. 1 и 2.
Г л а в а  ш е с т а
ЕТИКЕТИРАНЕ
Раздел I
Етикетиране на пиротехническите изделия, 
различни от пиротехнически изделия за пре­
возни средства
Чл. 40. (1) Производителят поставя върху 
всяко пиротехническо изделие на видимо 
място незаличим и четлив етикет на офици­
алния/официалните език/езици на държавата 
членка, в която пиротехническото изделие се 
предоставя на пазара.
(2) Когато пиротехническото изделие се пре­
доставя на пазара на територията на Република 
България, етикетът по ал. 1 е на български език.
(3) Данните върху етикета трябва да са ясни, 
разбираеми и съдържателни.
(4) Когато върху пиротехническото изделие 
няма достатъчно място, за да бъдат спазени 
изискванията за етикетиране по чл. 41, ин­
формацията се предоставя върху най-малката 
опаковка.
Чл. 41. Етикетът по чл. 40, ал. 1 съдържа:
1. информацията за производителя по чл. 14, 
ал. 1, а когато производителят е установен в 
трета държава – и информацията за вносителя 
по чл. 25, ал. 1;
2. наименование, тип и категория на из­
делието;
3. регистрационен номер съгласно прило­
жение № 4;
4. номер на продукт, партиден или сериен 
номер;
5. инструкции за употреба;
6. нетното съдържание на взривното ве­
щество;
7. информация за ограниченията по чл. 6;
8. за фойерверки от категории F3 и F4 – го­
дината на производство;
9. за фойерверки от категория F1 – когато 
е приложимо, указание „само за употреба на 
открито“ и посочване на минималните разсто­
яния на безопасност;
10. за фойерверки от категория F2 – указа­
ние „само за употреба на открито“ и когато 
е приложимо – посочване на минималните 
разстояния на безопасност;
11. за фойерверки от категория F3 – указание 
„само за употреба на открито“ и посочване на 
минималните разстояния на безопасност;
12. за фойерверки от категория F4 – указание 
„за употреба само от лица със специализирани 
познания“ и посочване на минималните раз­
стояния на безопасност;
13. за сценичните пиротехнически изделия от 
категория Т1, когато е приложимо – указание 
„само за употреба на открито“ и посочване 
на минималните разстояния на безопасност;
14. за сценичните пиротехнически изделия от 
категория Т2 – указание „за употреба само от 
лица със специализирани познания“ и посочване 
на минималните разстояния на безопасност.
Раздел II
Етикетиране на пиротехническите изделия за 
превозни средства
Чл. 42. (1) Етикетът на пиротехническото 
изделие за превозни средства съдържа ин­
формацията за производителя по чл. 14, ал. 1, 
наименованието и типа на пиротехническото 
изделие, неговия регистрационен номер, номер 
на продукт, партиден или сериен номер и ко­
гато е необходимо, инструкции за безопасност.
(2) Когато върху пиротехническото изделие 
за превозни средства няма достатъчно място, за 
да бъдат спазени изискванията за етикетиране 
по ал. 1, информацията се предоставя върху 
опаковката.
Чл. 43. (1) Пиротехническото изделие за 
превозни средства се придружава от инфор­
мационен лист за безопасност, съставен в 
съответствие с приложение II към Регламент 
(ЕО) № 1907/2006 на Европейския парламент 
и на Съвета от 18 декември 2006 г. относно 
регистрацията, оценката, разрешаването и 
ограничаването на химикали (REACH), за 
създаване на Европейска агенция по химикали, 
за изменение на Директива 1999/45/ЕО и за 
отмяна на Регламент (ЕИО) № 793/93 на Съве­